**DĖL ROKIŠKIO RAJONO SAVIVALDYBĖS TARYBOS 2020 M. GRUODŽIO 23 D. SPRENDIMO Nr. TS-313 „DĖL ROKIŠKIO KRAŠTO MUZIEJAUS TARYBOS SUDĖTIES IR DARBO REGLAMENTO PATVIRTINIMO“ DALINIO PAKEITIMO**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

1. Deleguoti į biudžetinės įstaigos Rokiškio krašto muziejaus tarybą įgaliojimų laikui.......................................................................– Rokiškio rajono savivaldybės tarybos narį.

2. Iš dalies pakeisti Rokiškio rajono savivaldybės tarybos 2020 m. gruodžio 23 d. sprendimo Nr. TS-313 „Dėl Rokiškio krašto muziejaus tarybos sudėties ir darbo reglamento patvirtinimo“:

2.1. 1 punktą ir vietoje žodžių „Karolis Baraišys – Rokiškio rajono savivaldybės tarybos narys“ įrašyti „..................................... – Rokiškio rajono savivaldybės tarybos narys“;

2.2. 2 punktu patvirtintos 3 metų kadencijai Rokiškio krašto muziejaus tarybos sudėtį ir vietoje žodžių „Karolis Baraišys – Rokiškio rajono savivaldybės tarybos narys“ įrašyti „..................................... – Rokiškio rajono savivaldybės tarybos narys“.

3. Skelbti šį sprendimą Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2020 M. GRUODŽIO 23 D. SPRENDIMO Nr. TS-313 „DĖL ROKIŠKIO KRAŠTO MUZIEJAUS TARYBOS SUDĖTIES IR DARBO REGLAMENTO PATVIRTINIMO“ DALINIO PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.** Teikiamo sprendimo projekto tikslas yra deleguoti Rokiškio rajono savivaldybės tarybos narį į Rokiškio krašto muziejaus tarybą.

**Teisinio reguliavimo nuostatos.** Rokiškio rajono savivaldybės tarybos 2020 m. lapkričio 27 d. sprendimas Nr. TS-297 „Dėl Rokiškio krašto muziejaus nuostatų patvirtinimo“.

**Sprendimo projekto esmė.** Rokiškio krašto muziejaus nuostatų 38 punkte nustatyta prievolė sudaryti biudžetinės įstaigos tarybą, į kurios sudėtį Rokiškio rajono savivaldybės taryba deleguoja savo atstovą. Rokiškio krašto muziejaus tarybos darbo reglamento, patvirtinto Rokiškio rajono savivaldybės tarybos 2020 m. gruodžio 23 d. sprendimu Nr. TS-313, 26.1 papunktyje įtvirtinta nuostata, jog muziejaus direktorius siūlo Rokiškio rajono savivaldybės tarybai pakeisti narį kitu nariu, jei tarybos narys nustoja eiti pareigas, dėl kurių jis buvo paskirtas į tarybos sudėtį. Mirus deleguotam nariui Karoliui Baraišiui, Rokiškio krašto muziejaus direktorė Nijolė Šniokienė savo 2022 m. balandžio 4 d. raštu Nr. GD-1681 kreipėsi su prašymu deleguoti kitą narį.

**Laukiami rezultatai.** Rokiškio krašto muziejuje veiks taryba, numatyta įstaigos nuostatuose.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė